《次韵竹窗兄委顺斋》
宋代·陈著

知君委顺是心铭，揭以名斋岂浪名。
夜兔晨乌真似梦，秋虫春鸟不关情。
人生未死终归困，天道从来不益盈。
我亦当今知命者，请于此处话平生。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。